31 beseer in Boksburg-ongelukFoto verskaf deur ER24 Altesaam 31 volwassenes is Vrydagaand beseer tydens ŉ ongeluk tussen twee taxi’s en twee motors in Van Dykweg, Boksburg-Oos. “ER24 en ander dienste het kort ná 18:00 by die toneel opgedaag,” sê Russel Meiring, woordvoerder van ER24. Vier voertuie het in die linkerkantste baan en langs die pad gestaan. Die insittendes het langs die pad gesit. “Die pasiënte is ondersoek en een van die taxi-bestuurders was in ŉ kritieke toestand. Die ander persone het geringe tot matige beserings opgedoen.” Die pasiënte en die man, wat kritieke beserings opgedoen het, is na nabygeleë hospitale geneem. Die oorsaak van die ongeluk is nog nie bekend nie. Plaaslike owerhede was op die toneel en stel ondersoek in.